b'\n_START_ARTICLE_\nMemphis Belle (film)\n_START_SECTION_\nHandling\n_START_PARAGRAPH_\nFilmen handler om bes\xc3\xa6tningen p\xc3\xa5 B-17 bombeflyet Memphis Belle, der som de f\xc3\xb8rste i USAAF ser ud til at overleve deres 25. bombetogt. Hvis de overlever skal de turnere rundt i USA, for at f\xc3\xa5 amerikanerne til at finansiere krigen. Presseofficeren oberstl\xc3\xb8jtnant Bruce Derringer (John Lithgow) \xc3\xb8nsker at fejre dette med en fest f\xc3\xb8r deres sidste mission, men bombeflybes\xc3\xa6tningerne er overtroiske, og deres \xc3\xb8verste chef oberst Craig Harriman (David Strathairn) er imod s\xc3\xa6rbehandling. _NEWLINE_Alle h\xc3\xa5ber at det sidste togt g\xc3\xa5r til Frankrig, men m\xc3\xa5let er Bremen. Forrige gang Bremen blev angrebet gik en fjerdedel af styrken tabt. I 1943 blev bombeflyene eskorteret af P-47 Thunderbolt-jagerfly et stykke ad vejen, men i filmen bliver de eskorteret af P-51D Mustanger der kunne flyve helt til Berlin. Disse kom f\xc3\xb8rst senere, s\xc3\xa5 i filmen vender de om f\xc3\xb8r tid._NEWLINE_Hjemme p\xc3\xa5 basen l\xc3\xa6ser Bruce Derringer breve fra de p\xc3\xa5r\xc3\xb8rende til dr\xc3\xa6bte bes\xc3\xa6tningsmedlemmer, og \xc3\xa6ndrer opfattelse af basechefen (Brevene var originale, oprindeligt sendt til RAF Bomber Command). _NEWLINE_Efter at eskorteflyene er vendt om, kaster Luftwaffes jagerfly sig over bombeflyene. Formationens leder Windy City bliver skudt ned, den n\xc3\xa6stkommanderende C-Cup bliver kraftigt beskadiget, s\xc3\xa5 Memphis Belle bliver f\xc3\xb8rerfly. Da formationen n\xc3\xa5r Bremen, overtager det tyske antiluftskyts. P\xc3\xa5 grund af skyer kan bombekasteren Val ikke se m\xc3\xa5let og formationen bliver tvunget til at overflyve m\xc3\xa5let igen. Andenpiloten \'l\xc3\xa5ner\' agterskyttens maskingev\xc3\xa6rer og nedskyder en Me 109, desv\xc3\xa6rre s\xc3\xa5 den kolliderer med Mother and Country. P\xc3\xa5 den anden overflyvning kaster de bomberne. Radiotelegrafisten Danny bliver h\xc3\xa5rdt s\xc3\xa5ret under beskydningen og bes\xc3\xa6tningen overvejer at nedkaste ham i faldsk\xc3\xa6rm, s\xc3\xa5 han som krigsfange kan f\xc3\xa5 l\xc3\xa6gehj\xc3\xa6lp. P\xc3\xa5 tilbagevejen bliver den ene motor skudt i brand og de bliver n\xc3\xb8dt til at dykke flyet, for at slukke ilden. Memphis Belle m\xc3\xa5 humpe hjem og kort f\xc3\xb8r landingen m\xc3\xa5 bes\xc3\xa6tningen uds\xc3\xa6tte landingsstellet med h\xc3\xa5ndkraft. Danny blev ikke kastet ud og v\xc3\xa5gner tidsnok til at Bruce kan f\xc3\xa5 sit gruppebillede.\n_START_SECTION_\nMemphis Belle\n_START_PARAGRAPH_\nAlle de strabadser Memphis Belle kommer ud for i filmen, er et potpourri af hendes 25 bombetogter. P\xc3\xa5 et halvt \xc3\xa5r fik hun udskiftet ni motorer, to halesektioner, begge vinger og landingsstellet. Oprindeligt skulle filmen have det fiktive navn Southern Belle, for at undg\xc3\xa5 s\xc3\xb8gsm\xc3\xa5l fra den oprindelig bes\xc3\xa6tning, men filmselskabet fik lov til at anvende navnet af alle bes\xc3\xa6tningsmedlemmerne. Disse var Robert K Morgan (kaptajn), James Verinas (andenpilot), Charles Leighton (navigat\xc3\xb8r), Vince Evans (bombekaster), Robert Hanson (radiotelegrafist), Leviticus "levy" Dillon, Eugene Adkins, og Harold Loch (flymaskinister), Cecil Scott (bugskytte), E. Scott Miller og Casimer Nastel (h\xc3\xb8jre sideskytter), Claence "Bill" Winchel (venstre sideskytte) og John Quinlan (agterskytte).'